Diari Oficial de la Generalitat Valenciana


Sumari del DOGV 1865, del 18-09-1992 (1992/825901)

DECRET 10/1992, de 10 de setembre, del President de la Generalitat Valenciana, pel qual regula la concessió de subvencions per la utilització del Valencià en els mitjans de comunicació social.
------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/09/10/10/dof/vci/html**

### Dades del document

Número de DOGV
:   1865

Data del DOGV
:   18-09-1992

Secció del DOGV
:   DISPOSICIONS GENERALS

Número del document
:   1992/825901


Data del document
:   10-09-1992

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 10/1992, de 10 de setembre, del President de la Generalitat Valenciana, pel qual regula la concessió de subvencions per la utilització del valencià en els mitjans de comunicació social.  
L'article 25.3 de la Llei de la Generalitat Valenciana 1/1983, de 23 de novembre, d'Us i Ensenyament del Valencià, disposa que: «El Consell de la Generalitat Valenciana fomentarà totes les manifestacions culturals i artístiques que es realitzen en ambdues llengües, tenint consideració especial a les desenvolupades en valencià». D'altra banda l'apartat 2 d'aqueix mateix article estableix que: «El Consell de la Generalitat Valenciana impulsarà en les emissores de ràdio i televisió l?ús del valencià». En atenció d'aquests motius,  
DECRETE  
Article primer  
Convocar la concessió de subvencions per utilització del valencià en els mitjans de comunicació social i aprovar les bases que han de regir aquesta convocatòria per a l?exercici de 1992, les quals s'inclouen com a annex d'aquest decret.  
Article segon  
L'import d'aquestes subvencions serà finançat amb càrrec ala línia 405/000/92, del programa 462.10, del pressupost de la Generalitat Valenciana per a 1992, per una quantia màxima de vint-i-cinc milions (15.165.592) de pessetes.  
DISPOSICIONS FINALS  
Primera  
Autoritzar el Director General de Mitjans de Comunicació Social i Relacions Informatives per a dictar les resolucions que requeresca l'aplicació i el desplegament d'aquest decret.  
Segona  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
DISPOSICIO DEROGATORIA  
Queda derogat el Decret 4/1989, de 28 de juliol, del President de la Generalitat Valenciana, pel qual regula les subvencions a empreses periodístiques editores de publicacions escrites totalment o parcial en valencià.  
València, 10 de setembre de 1992.  
El President de la Generalitat,   
JOAN LERMA I BLASCO  
ANNEX  
Bases per a les subvencions per utilització del valencià en els mitjans de comunicació social.  
1. Beneficiaris  
Podran optar a aquestes subvencions les següents empreses de mitjans de comunicació social:  
a) Empreses periodístiques domiciliades a la Comunitat Valenciana, editores de publicacions, que reunesquen les següents condicions:  
- Que estiguen escrites, almenys en un 50%, en valencià.  
- De periodicitat mínima mensual.  
- Que tinguen un mínim de 24 pàgines.  
- Que tinguen un contingut d'informació i interés general.  
Quedaran excloses d'aquestes ajudes les publicacions següents:  
- Els butlletins i publicacions d'institucions, associacions i partits polítics.  
- Les publicacions de distribució gratuïta.  
b) Empreses radiodifusores domiciliades a la Comunitat Valenciana, titulars de concessions d'emissores de ràdio en freqüència modulada, que reunesquen les condicions següents:  
- Que no estiguen associades a cap cadena de ràdio.  
- Que en les zones de predomini lingüístic castellà emeta, almenys el 15%, en valencià.  
- Que en les zones de predomini lingüístic valencià emeta, almenys el 50%, en valencià.  
2. Sol·licituds  
Les sol·licituds es presentaran al registre general de la Presidència a partir de l?endemà de la publicació d'aquest decret i fins el dia 8 d'octubre de 1992.  
Les sol·licituds es formalitzaran mitjançant instància dirigida a la Direcció General de Mitjans de Comunicació Social i Relacions Informatives, acompanyades dels documents següents:  
a) Fotocòpia compulsada del DNI de la persona que actue com a representant d'una persona jurídica, com també el document acreditatiu de la representació.  
b) Fotocòpia compulsada del NIF i d l'alta en l?Impost d'Activitats Econòmiques de l?empresa sol·licitant.  
c) Justificants d'estar al corrent en les seues obligacions amb la Seguretat Social i amb la Hisenda Pública.  
d) En el cas d'empreses periodístiques, justificants de la difusió, certificacions de l'Oficina de Justificació de la Difusió (OJD), o del tiratge, factures d'impremta, corresponents a l'exercici de 1992.  
e) En cas d'empreses radiodifusores, les graelles de programació corresponents als dotze mesos anteriors a l?inici del termini de presentació de sol·licituds.  
3. Càlcul de les subvencions  
Per a les empreses periodístiques les subvencions consistiran en abonar un mòdul en pessetes (MP) segons el nombre d'exemplars difosos durant l?exercici de 1991.  
Per a les empreses radiodifusores les subvencions consistiran en abonar un mòdul fix (MR) igual per a tots els beneficiaris.  
La quantia dels mòduls serà determinada per resolució del Director General de Mitjans de Comunicació Social i Relacions Informatives.  
4. Resolució  
Les subvencions es concediran per resolució del Secretari General de la Presidència, en virtut d'allò establert en el Decret 4/88, del President de la Generalitat Valenciana, a proposta del Director General de Mitjans de Comunicació Social i Relacions Informatives, el qual dictarà la resolució que aprovarà els mòduls.  
5. Inspecció  
La Direcció General de Mitjans de Comunicació Social i Relacions Informatives podrà comprovar en qualsevol moment les dades declarades pels sol·licitants. En el cas que es comprove la falsedat d'alguna d'aquestes dades, el sol·licitant perdrà el dret a la subvenció, sense perjudici d'altres responsabilitats que hi pertoquen.


Còpia Permalink ELI